钦定古今图书集成/历象汇编/庶征典/第176卷 > 《管窥辑要》 > 宋
## 钦定古今图书集成/历象汇编/庶征典/第176卷 > 《管窥辑要》 > 宋

### 太祖建隆元年〈即蜀广政二十三年〉龙见

按《宋史太祖本纪》。不载。　按《幸蜀记》。“广政二十三年
正月。龙见于玉垒关。”

====乾德五年黑龙见====按《宋史太祖本纪》不载。　按《五行志》：太祖从周世宗
征淮南，战于江亭，有龙自水中向太祖奋跃。乾德五
年夏，京师雨，有黑龙见尾于云际，自西北趋东南。占
主大水。明年，州府二十四水坏田庐。

### 开宝元年龙出井中

按《宋史太祖本纪》，“开宝元年六月辛巳，龙出单父民
家井中，大风雨，漂民舍四百区，死者数十人。”　按《五
行志》，“开宝六年四月，单父县民王美家，龙起井中，暴
雨飘庐舍，失族属，及坏旧镇廨舍三百五十馀区，大
木皆折。”〈按纪作元年志作六年互异〉

开宝七年，龙见。

按《宋史太祖本纪》，不载　按《五行志》：“七年六月，棣州
有火自空堕于城北门楼，有物抱东柱，龙形，金色，足
三尺许，其气甚腥。旦视之，壁上有烟痕，爪迹三十六。”

### 太宗太平兴国二年白龙见

按《宋史太宗本纪》：“太平兴国二年六月辛卯朔，白龙
见邠州要策池中。”

太平兴国三年，金明池出龟数万。

按《宋史太宗本纪》。不载　按《五行志》。“三年三月。凿金
明池。既掘地。有龟出。殆逾万数。”

### 至道元年海出大鱼

按《宋史太宗本纪》。不载。　按《五行志》，“至道元年十二
月，广州大鱼击海水而出。鱼死，长六丈三尺，高丈馀。
至道三年，获绿龟。”

按《宋史太宗本纪》。不载　按《玉海》。至道三年。真宗即
位。“五月甲戌。寿州贡绿龟。”

### 真宗大中祥符元年苍龙见

按《宋史真宗本纪》：“大中符祥元年五月壬戌，王钦若
言，锡山苍龙见。”

按《玉海》，“大中祥符元年五月二十八日丙午，召辅臣
于崇政殿北廊观。中使任文庆于茅山郭真人池所
获龙，体长二尺许，鳞细，腹如玳瑁。帝作《观龙歌》，复送
茅山池。”

大中祥符二年，有黑龟成群。

按《宋史真宗本纪》。不载。　按《五行志》。“二年四月。有黑
龟甚众。沿汴水而下。”

大中祥符四年，龙见。

按：《宋史真宗本纪》：“四年六月丙午，亳州二龙见。
大中祥符五年龙见。”

按：《宋史真宗本纪》：“五年冬十月辛巳，龙见云中。
大中祥符六年，黑龙见。”

按：《宋史真宗本纪》：“六年六月壬戌，赵州黑龙见。”

### 天禧三年龙见

按：《宋史真宗本纪》：“天禧三年八月丁亥，滑州龙见。”

### 仁宗至和元年获毛龟

按《宋史仁宗本纪》。不载　按《五行志》。至和元年二月，
信州贡绿毛龟。

### 徽宗大观元年获两首龟

按《宋史徽宗本纪》，不载。　按《五行志》：大观元年闰十
月丙戌，都水使者赵震行河，得两首龟，以为瑞。蔡京
信之，曰：“此齐小白，所谓象罔见之而霸者也。”郑居中
曰：“首岂容有二而京主之意殆不可测。”帝命弃龟金
明池。

### 政和四年瑞州进六目龟

按《宋史徽宗本纪》不载　按《五行志》云云。

政和五年，博州进白龟。

按《宋史徽宗本纪》不载　按《五行志》云云。

政和七年，有“鱼落殿中省。”

按《宋史徽宗本纪》不载。　按《五行志》。“政和七年夏中，
有二鱼落殿中省厅屋上。”

### 宣和元年有物如龙见京师

按《宋史徽宗本纪》，“宣和元年五月丙午朔，有物如龙
形，见京师民家。”　按《五行志》：“宣和元年夏雨，昼夜凡
数日。及霁，开封县前茶肆中有异物如犬大，蹲踞卧
榻下。细视之，身仅六七尺，色苍黑，其首类驴，两颊作
鱼颔，而色正绿，顶有角，坐极长，于其际始分两岐，声
如牛鸣，与世所绘龙无异。茶肆近军器作坊，兵卒来
观”，共杀食之。已而京城大水，讹言“龙复仇”云。

### 高宗绍兴 年龙入朱胜非舟中旌忠庙金蛇出

按《宋史高宗本纪》不载。　按《五行志》：“绍兴初，朱胜非
出守江州，过梁山，龙入其舟，才长数寸，赤背绿腹，白
尾黑爪甲，目有光。近龙孽也。”　又按志：“行都柴垛桥
旌忠庙，三蛇出没庭庑，大者盈尺，方鳞金色，首脊有
金钱。遇霁，或变化数百于蕉卉间。庙徙而蛇孽亦绝。
绍兴八年，雨冰龟。”

按《宋史高宗本纪》不载。　按《五行志》：“八年五月，汴京
太康县大雷雨，下冰龟数十里，随大小皆龟形，具手
足卦文。”

绍兴十八年，漳浦巨鱼见。

按《宋史高宗本纪》不载。　按《五行志》：“十八年漳浦县
崇照监场海岸连有巨鱼，高数丈，割其肉数百车，剜目乃觉，转鬣而傍舰皆覆。又渔人获鱼，长二丈馀，重
数千斤，剖之，腹藏人骼，肤发如生。”

绍兴二十四年，海盐巨鳅见。

按《宋史高宗本纪》。不载　按《五行志》。“二十四年四月。
海盐县海洋有巨鳅。群虾从之。声若讴歌。抵岸偃沙
上。犹扬鬣拨刺其高齐县门。”

绍兴二十五年，赤龙见。

按《宋史高宗本纪》。不载　按《五行志》。二十五年六月，
“湖口县赤龙横水中如山。寒风怒涛。覆舟数十艘。士
卒溺者数十人。”

### 孝宗乾道五年龙𩰚按宋史孝宗本纪不载 按五行志乾道五年七月乙亥武宁县龙𩰚于复塘村大雷雨二龙奔逃珠坠

大如车轮。牧童得之，自是连岁有水灾。

乾道七年，巨鼋拥舟。

按《宋史孝宗本纪》不载。　按《五行志》，“七年十一月丁
亥，洞庭湖巨鼋走沙拥舟，身广长皆丈馀，升舟以首
足压重舰没水。”

### 淳熙十三年大鱼见

按《宋史孝宗本纪》不载。　按《五行志》：“淳熙十三年二
月庚申，钱塘大鱼见。”

淳熙十六年，获五色鱼。

按《宋史孝宗本纪》。不载　按《五行志》。“十六年六月甲
辰，钱塘旁江居民得鱼。备五色鲫首鲤身。民诡言梦
得鱼。觉而在手犹跃。事闻有司令纵之。”

### 宁宗庆元三年获异鱼

按《宋史宁宗本纪》不载。　按《五行志》：“庆元三年二月，
饶州景德镇渔人得鱼，赪尾鲤鳞，而首异常鱼。镇之
老人言其不祥。绍兴二年尝出，后为水灾。”盖是岁五
月，镇果大水，皆鱼孽也。

### 嘉定十四年龟疫

按《宋史宁宗本纪》不载。　按《五行志》，“嘉定十四年春，
楚州境上龟大小死者蔽野。”

嘉定十七年，巨鱼见。

按《宋史宁宗本纪》不载。　按《五行志》：“十七年，海坏畿
县盐官地数十里。先是有巨鱼横海岸，民脔食之，海
患共六年而平。”

### 端宗景炎三年黄龙见

按：《宋史二王本纪》：“景炎三年四月，有黄龙见海中。”